EkBass/fiwiki-20250220-pages-articles huggingface dataset:
2012 VP113

2012 VP113 on vuonna 2012 löydetty punertavan värinen transneptuninen kohde, joka todennäköisesti on myös kääpiöplaneetta. Kappale tunnetaan toistaiseksi nimellä 2012 VP113, mutta tutkijat ovat käyttäneet siitä muun muassa lempinimeä ”Biden”, Yhdysvaltain silloisen varapresidentin Joe Bidenin mukaan. Kappaleen etäisyys Auringosta on 12 miljardia kilometriä (80 AU), ja sen kiertoaika Auringon ympäri on peräti vuotta. Kohde havaittiin ensimmäisenä National Optical Astronomy Observatoryn Chilessä sijaitsevalla teleskoopilla 5. marraskuuta 2012, minkä jälkeen Las Campanasin observatorion Magellan- teleskoopeilla mitattiin sen kiertorata ja tutkittiin sen pintaa. Tutkijat uskovat että vastaavia kääpiöplaneettoja on löytämättä vielä useita satoja. Sekä 2012 VP113 että aiemmin löydetty Sedna ovat astronomisia anomalioita, sillä tällä erää yleisesti hyväksyttyjen teorioiden mukaan kummankaan planetoidin ei pitäisi olla siellä, missä ne ovat. Jos ja kun vastaavia kappaleita löydetään tulevaisuudessa lisää Kuiperin vyöhykkeen ulkoreunalta tai peräti sen takaa, joudutaan teorioita miettimään uudelleen. Joidenkin tutkijoiden hypoteesien mukaan Sednan ja 2012 VP113:n nykyiset radat selittyvät sillä, että jokin niitä paljon isompi kappale on painovoimallaan syössyt ne nykyisille radoilleen. Tällainen kappale voisi olla vielä toistaiseksi tuntematon planeetta. == Lähteet == == Aiheesta muualla == * http://www.nature.com/nature/journal/v507/n7493/full/nature13156.html * http://suomenkuvalehti.fi/jutut/tiede/taas-loytyi-avaruuden-kummajainen- pluton-takana-on-uusi-kaapioplaneetta/?shared=35357-99177ada-500 * https://www.avaruus.fi/uutiset/aurinkokunnan-pienkappaleet/uusi- kaapioplaneettakandidaatti-loytyi-aurinkokunnan-ulkolaidalta.html Luokka:Transneptuniset kohteet Luokka:Mahdolliset kääpiöplaneetat
Jekaterinoslavin kuvernementti

Jekaterinoslavin kuvernementti (, ) oli Venäjän keisarikunnan ja joidenkin sen jälkeisten vuosien kuvernementti vuosina 1802–1925. Se sijaitsi nykyisen itäisen Ukrainan alueella. Kuvernementti perustettiin 8. lokakuuta 1802 pilkottaessa laajentunutta Uuden Venäjän kuvernementtia (, Novorossijskaja gubernija) pienempiin osiin. Uuden Venäjän kuvernementtin toista vaihetta edelsi Jekaterinoslavin käskynhaltijakunta vuosina 1783–1796. Tämä synnytettiin yhdistettäessä aiempi Asovan kuvernementti ja Uuden Venäjän kuvernementin ensimmäinen vaihe. Nimensä käskynhaltijakunta oli saanut keisarinna Katariina II:n käskystä sinne perustetun Jekaterinoslavin kaupungin eli nykyisen Dnipron mukaan. Jekaterinoslavin kuvernementin alueeseen tehtiin joitain muutoksia vuosien saatossa. Esimerkiksi vuonna 1874 silloisesta Aleksandrovskin kihlakunnasta irroitettiin Mariupolin kihlakunta ja vuonna 1887 Donin Rostovin kihlakunta siirrettiin itäpuoliseen Donin kasakoiden alueeseen. Kuvernementin naapureina olivat 1900-luvun alkuvuosina lounaassa Taurian, lännessä Hersonin, luoteessa Pultavan ja pohjoisessa Harkovan kuvernementti. Idässä kuvernementti rajoittui Donin kasakoiden alueeseen ja etelässä kuvernementilla oli pala Asovanmeren rantaa. ==Kihlakuntajako ja suurimmat kaupungit== Kuvernementissä asui vuonna 1897 yhteensä 2 113 674 asukasta. Väestöstä 88,6 prosenttia oli maaseutuasukkaita. Jekaterinoslavin kuvernementti jakautui kihlakuntiin (ujezd), joita vuonna 1897 oli kahdeksan. Kihlakuntajako ilmenee oheisesta taulukosta. Hallintokaupunki oli Jekaterinoslav (112 839 asukasta vuonna 1897). Seuraavaksi suurimpia kaupunkeja olivat Mariupol (31 116 as.) ja Luhansk (20 404 as., jälkimmäinen tuolloin osa Slovjanoserbskin kihlakuntaa). Jekaterinoslavin kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Jekaterinoslavin kihlakunta Jekaterinoslav (112 839 as.) Aleksandrovskin kihlakunta Aleksandrovsk (nyk. Zaporižžja, 18 849 as.) Bah’mutin kihlakunta Bah’mut (19 316 as.) Verh’nodniprovskin kihlakunta Verh’nodniprovsk (, , 6 701 as.) Mariupolin kihlakunta Mariupol (31 116 as.) Novomoskovskin kihlakunta Novomoskovsk (Новомосковск, 12 883 as.) Pavlohradin kihlakunta Pavlohrad (15 775 as.) Slovjanoserbskin kihlakunta Slovjanoserbsk (, , 3 122 as.) ==Väestön kielellis-etninen jakauma== Kielellis-etniseltä taustaltaan suurimmat kieliryhmät olivat vuonna 1897 ukraina (68,9 % eli 1 456 369 as.), venäjä (17,3 %, 364 974 as.), jiddiš (4,7 %, 99 152 as.), saksa (3,8 %, 80 979 as.) ja kreikka (2,3 %, 48 740 as.). Joku muu äidinkieli oli 3,0 prosentilla väestöstä. == Lähteet == ==Aiheesta muualla== * Luokka:Venäjän keisarikunnan kuvernementit Luokka:Donetskin alueen historia Luokka:Dnipropetrovskin alue Luokka:Zaporižžjan alue Luokka:Luhanskin alue
Celebesinharjakotka

Celebesinharjakotka (Spilornis rufipectus) on haukkojen heimoon kuuluva petolintu. Sitä tavataan Indonesiassa. Sen elinalue on hyvin laaja. Kannan suuruudeksi arvioidaan alle 10 000 aikuista yksilöä, ja määrää pidetään vakaana. Sen elinpiiriä ovat subtrooppiset ja trooppiset viljellyt maat, hakatut metsät, kosteat alavat metsät 1 000 metrin korkeuteen ja kuivat savannit. Birdlife.org viitattu 31.3.2014 == Lähteet == Luokka:Harjakotkat
Australiansuohaukka

Australiansuohaukka (Circus approximans) on haukkojen heimoon kuuluva petolintu. Sitä tavataan Australiassa, Fidžissa, Ranskan Polynesiassa, Indonesiassa, Uudella-Kaledonialla, Uudessa-Seelannissa, Papua-Uudessa- Guineassa, Tongassa, Vanuatussa, Wallis ja Futunassa. Sen määräksi arvioidaan kymmeniätuhansia, ja kantaa pidetään vakaana, koska sillä ei ole mitään erityisiä uhkia. Sen elinpiiriä ovat subtrooppiset ja trooppiset keinokastellut viljellyt maat, heinäarot, suolaiset suot, sisämaan suot, yli 8 hehtaarin laajuiset järvet ja pensastot 3 800 metrin korkeuteen saakka. ==Lähteet== Luokka:Suohaukat
Sarkaslammen kalliomaalaus

Sarkaslammen kalliomaalaus sijaitsee Sarkaslammen rannalla Juvalla Etelä- Savossa. Kalliomaalauksen löysi Vuokko Ikonen vuonna 1996 ja se ajoitetaan väljästi kivikauteen. == Kallio ja sen sijainti == Kahden vesistön, Luonterin ja Puuterselän, väliin jäävä Uimasalo on nykyäänkin erämaata. Kalliomaalaus sijaitsee Uimasalon luonnonsuojelualueen keskellä Sarkaslammen kaakkoisosassa noin 400−500 metriä eteläkaakkoon Sarkasvuoren kalliomaalauksesta. Molemmat maalaukset ovat saman lammen rannalla. Kallio on jyrkkäseinäinen ja kuviot sijaitsevat noin 4,5 metrin korkeudella maasta. Maalaamisen aikaan lampi oli yhteydessä Saimaaseen, koska vedenpinta oli silloin ylempänä. Juva-Hirvensalo- maantieltä on viitoitettu maalaukselle 1,6 kilometriä pitkä polku, joka alkaa Ristilammelta. Polku on vaikeakulkuinen maaston korkeuserojen takia ja siitä pääsee myös Sarkaslammen maalaukselle, vaikka sitä reittiä ei ole viitoitettu. == Maalaus == Maalaus käsittää kaksi havaittua punavärikohdetta. Toinen on 30 senttimetriä pitkä venekuvio, jonka pohja on 5 senttimetriä paksu ja muodoltaan kaareva. Miehistön viivat ovat 2 senttimetriä leveät ja niitä on veneessä kuusi. Venekuvion yläpuolella, noin 45 senttimetrin etäisyydellä, on halkaisijaltaan 5 senttimetrinen punaväriläiskä, jota ei ole tunnistettu. Vaikutelmaksi jää, että muitakin kuvioita on kuvakenässä ollut, mutta ne ovat huuhtoutuneet pois tai suttaantuneet. ==Lähteet== * * * Luukkonen, Ismo: Sarkaslampi * ===Viitteet=== == Aiheesta muualla == * Muinaistaideyhdistys: Sarkaslampi Luokka:Suomen kalliomaalaukset Luokka:Juva Luokka:Etelä-Savon historia
Thalera chlorosaria

Thalera chlorosaria on vihermittareihin kuuluva perhonen. Lajia tavataan Siperian kaakkoisosissa, itäisessä Mongoliassa sekä Korean niemimaalla. == Lähteet == Luokka:Vihermittarit
Major League Baseball -kausi 1878

Kausi 1878 oli kolmas National Leaguen kausi. Liigaan tuli kolme uutta joukkuetta, Providence Grays, Indianapolis Blues ja Milwaukee Grays. Näistä kaksi poistui välittömästi kauden jälkeen. Liigamestariksi pelasi jälleen Boston Red Caps. joka kohtasi liigojen välisissä play-offseissa Buffalo Bisonsin (International Association). Kahden ottelun sarjassa voitot tasattiin 1–1. Bisons liittyi kaudelle 1879 National Leagueen, kuten myös Cleveland Blues, Syracuse Stars ja Troy Trojans. == Sarjataulukko == National League National League National League National League National League National League Sija Joukkue Voitot Tappiot Tasan Voittosuhde GB 1\. Boston Red Caps 41 19 0 .683 – 2\. Cincinnati Reds 37 23 1 .617 4 3\. Providence Grays 33 27 2 .550 8 4\. Chicago White Stockings 30 30 1 .500 11 5\. Indianapolis Blues 24 36 3 .400 17 6\. Milwaukee Grays 15 45 1 .250 26 Joukkue poistettiin liigasta kauden jälkeen. ==Lähteet== * Baseball almanakka - National League 1878 * http://espn.go.com/mlb/history/season/_/year/1878 Luokka:Major League Baseball -kaudet Luokka:Vuoden 1878 urheilu
Tuulihattu (elokuva)

Tuulihattu on vuonna 1974 valmistunut, näytelmäelokuvaa ja animaatiota yhdistävä ruotsalainen lastenelokuva. Siinä Tuulihattu-niminen otus tulee perheen kotiin, muuttaa lelut eläviksi ja vie ne kanssaan metsään. Perheen on seurattava perässä. ==Rooleissa== ==Arvioita== Video-oppaassa vuodelta 1994 Tuulihattu saa kolme tähteä viidestä, mikä vastaa sanallista arviota ”hyvä”. Vuonna 2009 Tuulihattu pääsi mukaan kirjaan Tusen svenska klassiker, johon koottiin tuhat ruotsinkielisten kirjojen, elokuvien, äänilevyjen ja tv- ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Lähteet== == Aiheesta muualla == * Luokka:Vuoden 1974 ruotsalaiset elokuvat
Major League Baseball -kausi 1879

Kausi 1879 oli neljäs National Leaguen kausi. Liigan mestaruuden voitti toista kauttaan pelannut Providence Grays, joka liigojen välisissä play-offseissa voitti Albany Blue Stockingsin (National Association) voitoin 2–0. Ensimmäisen kerran avauskauden jälkeen liigassa pelasi kahdeksan joukkuetta. == Sarjataulukko == National League National League National League National League National League National League Sija Joukkue Voitot Tappiot Tasan Voittosuhde GB 1\. Providence Grays 59 25 1 .702 – 2\. Boston Red Caps 54 30 0 .643 5 3\. Buffalo Bisons 46 32 1 .590 10 4\. Chicago White Stockings 46 33 4 .582 10.5 5\. Cincinnati Reds 43 37 1 .538 14 6\. Syracuse Stars 22 48 1 .314 30 7\. Cleveland Blues 27 55 0 .329 31 8\. Troy Trojans 19 56 2 .253 35.5 Joukkue poistettiin liigasta kauden jälkeen. Tilalle tuli Worcester Worcesters, tunnettu myös nimillä Brown Stockings tai Ruby Legs. ==Lähteet== * Baseball almanakka - National League 1879 * http://espn.go.com/mlb/history/season/_/year/1879 Luokka:Major League Baseball -kaudet Luokka:Vuoden 1879 urheilu
Bamse ja rosvokaupunki

Bamse ja rosvokaupunki () on vuonna 2014 ensi-iltansa saanut ruotsalainen piirroselokuva, joka perustuu Rune Andréassonin Bamse-sarjakuviin. == Rooleissa == === Alkuperäiset === === Suomenkieliset === == Aiheesta muualla == * Luokka:Vuoden 2014 ruotsalaiset elokuvat Luokka:Ruotsalaiset animaatioelokuvat
Vuoristojärvi (Churberg)

Vuoristojärvi on suomalaisen taiteilijan Fanny Churbergin öljyvärimaalaus kankaalle vuodelta 1872. Työ hankittiin Ateneumin taidemuseon kokoelmiin vuonna 1995, joihin se nykyäänkin kuuluu. Kooltaan työ on 46,5×66 cm. Vuoristojärvi kuuluu Fanny Churbergin varhaistuotantoon. Hänelle tyypillinen suorasukaisuus tulee ilmi tässäkin teoksessa, jossa valaistu vuorenhuippu ja tumma rinne puronuomineen ovat keskiössä. Horisontin Churberg nostaa korkealle ja oman mielenkiintonsa maalaukseen luo vuoristojärveä esittävä tummansininen kaistale maalauskankaan alalaidassa sekä rantaviivan vaalea korostus. Tarkkaan ei tiedetä maalasiko Churberg maalauksen jonkin toisen taiteilijan teoksen pohjalta vai syntyikö se hänen toukokuussa 1872 Erlangeniin ja Nürnbergiin tekemänsä matkan inspiroimana. Ei ole tietoa luonnosteliko hän tuolla matkalla lumipeitteisiä vuoria. Joka tapauksessa aihe oli tuolloin hyvin ”düsseldorfilainen” eli tavallinen tuohon aikaan. Vuoristojärvi-työn ei tiedetä olleen näytteillä Suomessa ennen kuin se saapui Ateneumin kokoelmiin Saksasta. ==Lähteet== ==Aiheesta muualla== * Suomen Kansallisgallerian Ateneumin kokoelmat: Vuoristojärvi. Luokka:Ateneumin kokoelmat Luokka:Fanny Churbergin maalaukset Luokka:Romantiikan maalaukset Luokka:Maisemamaalaukset
Sarkasvuoren kalliomaalaus

Sarkasvuoren kalliomaalaus sijaitsee Juvalla Etelä-Savossa. Kalliomaalauksen löysivät Rainer Wiceen ja Seppo Liinakoski vuonna 1983. == Kallio ja sen sijainti == Kahden vesistön, Luonterin ja Puuterselän, väliin jäävä Uimasalo on nykyäänkin erämaata. Kalliomaalaus sijaitsee Uimasalon luonnonsuojelualueen keskellä Sarkaslammen koillisosassa noin 400−500 metriä eteläkaakkoon Sarkaslammen kalliomaalauksesta. Molemmat maalaukset ovat saman lammen rannalla. Lammen rannasta kohoaa idässä Sarkasvuori, jonka kallioseinämässä on kuvioita noin 3,6 metrin korkeudella lammen pinnasta. Kalliolla kasvaa jäkälää ja naavaa, mitkä peittävät osittain kuvioita. Maalauksen vieressä on kalliossa kallion läpi kulkeva pystyhalkeama, jonka pituus on arviolta 5 metriä korkea. Siinä on maalauksen korkeudella syvennys. Reitti maalaukselle lähtee Juva–Hirvensalo-maantieltä Ristilammin kohdalta. Polku, joka vie samalla Sarkaslammen kalliomaalaukselle, on merkitty punaisilla nauhoilla. Kahden kilometrin reitti on maaston korkeuserojen vuoksi paikoin vaikeakulkuinen. Maalauksen viereen on Juvan kunta pystyttänyt vuonna 1996 opastaulun. == Maalaus == Maalaukset näkyvät himmeinä selvästi, sillä vesi ei ole huuhdellut niitä epätasaisesti. Selkein kuvio esittää ääriviivoin maalattua hirveä tai hirvieläintä, joka on 56 senttimetriä pitkä. Hirvi katsoo vasemmalle eli länteen, sillä on kulmikas suuri vartalo ja erittäin lyhyet neljä jalkaa. Suhteettoman pitkä ja paksu pää on kiinni vartalossa kapealla kaulalla. Vartalossa on niin sanottu sydänpiste vartalon etupuoliskossa. Eläimelle on mahdollisesti maalattu suuta ilmaiseva viiva, hahmoteltu huolellisesti korva ja viimeistelty sille hännännipukka. Lohkeaman kulmaukseen ja hirven yläpuolelle sijoittuu ehkä ihminen, mutta siitä näkyy enää koukkupolviset jalat. Ellei kuvio esitäkään ihmistä, voidaan se hahmottaa renkaaksi, jolla on täyteisesti maalattu kulmikas yläosa. ==Lähteet== * * Sarkasvuori, Muinaistaideyhdistys * Luukkonen, Ismo: Sarkasvuori * ===Viitteet=== == Aiheesta muualla == * Luokka:Suomen kalliomaalaukset Luokka:Juva Luokka:Etelä- Savon historia
Thalera lacerataria

Thalera lacerataria on vihermittareihin kuuluva perhonen. Sitä tavataan Siperiassa ja Mongolian alueella. == Lähteet == Luokka:Vihermittarit
Pariisilainen takapiha

Pariisilainen takapiha on taiteilija Akseli Gallen-Kallelan öljyvärityö kankaalle vuodelta 1884. Kooltaan työ on 28 × 23 cm ja se kuuluu Ateneumin taidemuseon kokoelmiin, jonne se lahjoitettiin vuonna 1945. Pariisilainen takapiha on Gallen-Kallelan ensimmäisen Pariisin matkan töitä. Hän matkusti syksyllä 1884 Pariisiin opintomatkalle. Siellä hän teki opintoihin kuuluvia akatemiatutkielmia ja vain joitakin muita teoksia. Pariisilainen takapiha on yksi näitä. Maalauksen hän maalasi asuinhuoneensa ikkunasta 21 rue Fontainessa, ja sen taakse hän kirjoitti myöhemmin: "Maalattu joulukuussa sairaana ollessani ja suuren ikävyyden vallassa." Pariisilainen takapiha -maalauksessa Gallen-Kallela on herkistynyt etenkin valon havainnoimiseen. Siinä etualalla seisoo takapihan tumma lehdetön puu myöhäissyksyn maisemassa. Sen takana seisovat likaisenharmaat tiiliset naapurirakennukset pienen pienen valkoisen taivaan näkyessä maalauksen vasemmassa ylälaidassa. ==Lähteet== ==Aiheesta muualla== * Suomen Kansallisgallerian taidekokoelmat: Pariisilainen takapiha. Luokka: Ateneumin kokoelmat Luokka:Maisemamaalaukset Luokka:Akseli Gallen-Kallelan maalaukset
Ranskalainen viinitupa

Ranskalainen viinitupa tai Ranskalainen viinikapakka on 25-vuotiaan Eero Järnefeltin öljyvärimaalaus kankaalle, 61 × 74 cm, vuodelta 1888. Työ kuuluu Ateneumin taidemuseon kokoelmiin, jonne se hankittiin vuonna 1919. Ranskalainen viinitupa syntyi Eero Järnefeltin ensimmäisellä Pariisin matkalla. Hän opiskeli ja työskenteli siellä vuosina 1886–1888. Hän oli opiskellut aikaisemmin Pietarin taideakatemiassa ja pietarilaisvaikutteiden katsotaankin näkyvän tässä naturalistisessa maalauksessa. Varsinkin maalauksen etualalla näkyvästä vanhasta miehestä pystyy ehkä enemmän havaitsemaan slaavilaista melankoliaa kuin ranskalaista naturalistis-positivistista tarkkailijaa. Ranskalaista naturalismia maalaus kuvaa aiheen puolesta muutoin hyvin: se kuvaa omaa aikaansa ja varsinkin sen arkipäivää. Järnefeltin kyky maalata paikan materiaalit totuudenmukaisesti liittää myös hänet tähän ketjuun, koska "totuudellisuus" oli heidän tärkeä vaatimuksensa. Maalauksen toinen mies on todennäköisesti Akseli Gallen-Kallela. ==Lähteet== == Aiheesta muualla == * Luokka:Ateneumin kokoelmat Luokka:Eero Järnefeltin maalaukset
Pahan vanki

Pahan vanki () on Jonathan Darbyn ohjaama yhdysvaltalainen psykologinen jännityselokuva, joka sai ensi-iltansa vuonna 1998. Jännityselokuvan pääosissa ovat Jessica Lange, Gwyneth Paltrow ja Johnathon Schaech. Pahan vanki on ohjaaja Jonathan Darbyn esikoisohjaus elokuvassa. ==Juoni== New Yorkissa asuva tuore aviopari, Helen (Gwyneth Paltrow) ja hänen aviomiehensä Jackson (Johnathon Schaech), muuttavat Helenin tultua raskaaksi Jacksonin kotitilalle Kentuckyn maaseudulle. Suurta hevostilaa ja kartanoa emännöi Jacksonin elämän toinen nainen, Martha-äiti (Jessica Lange). Aluksi Helenin ja Marthan välit ovat hyvät, mutta raskauden edetessä kaikki kuitenkin muuttuu, eikä Martha enää olekaan unelma-anoppi. Kun Helen on synnyttänyt lapsensa, Marthan synkkä menneisyys ja hengenvaaralliset katalat suunnitelmat alkavat paljastua. Äitiään suuresti rakastava Jackson ei huomaa mitään, joten Helenin ainoa tuki ja turva on vanhainkodissa asusteleva Alice-isoäiti, joka tuntee Marthan salaisuudet. ==Näyttelijät== ==Tuotanto== Pahan vanki kuvattiin Technicolor- elokuvausmenetelmällä Virginian Charlottesvillessa, Culpeperissa ja Orangessa. Elokuvan kuvaukset alkoivat 15. huhtikuuta 1996 ja päättyivät 19. kesäkuuta 1996. Elokuvan tuotantoyhtiönä toimi TriStar Pictures. ==Soundtrack== Intrada julkaisi elokuvan rajoitetun soundtrack-albumin 12. marraskuuta vuonna 2012. Raita Kappale Kesto Säveltäjä 1\. "Hush" 18:32 Christopher Young 2\. "Little Baby" 4:41 Christopher Young 3\. "Don’t" 7:56 Christopher Young 4\. "You" 3:43 Christopher Young 5\. "Cry" 5:39 Christopher Young 6\. "Mama’s Gonna" 10:36 Christopher Young 7\. "Buy You" 4:44 Christopher Young 8\. "A" 4:37 Christopher Young 9\. "Hush (Concert Suite)" 15:01 Christopher Young ==Julkaisu ja vastaanotto== Pahan vanki sai ensi-iltansa kaksi vuotta valmistumisensa jälkeen kotimaassaan Yhdysvalloissa 6. maaliskuuta vuonna 1998. Suomessa elokuvaa ei esitetty elokuvateattereissa, mutta se julkaistiin VHS:lle 18. marraskuuta vuonna 1998. Tuotantoyhtiönä toiminut TriStar Pictures toimi myös elokuvan levittäjänä Yhdysvalloissa vuonna 1998. Pahan vanki tuotti Yhdysvalloissa ilmestymisvuonnaan 13 583 690 dollaria. Pahan vanki sai pääasiassa kielteiset arvostelut kriitikoilta. Elokuvan kielteisistä arvosteluista huolimatta esimerkiksi Roger Ebert ylisti Jessica Langen roolisuoritusta. Lange oli ehdolla roolistaan Razzie-palkintoon huonoimmasta naispääosasta. Rotten Tomatoes -sivustolla elokuvalla on "mätä" 13 prosentin arvosana, joka perustuu kolmeenkymmeneenyhdeksään arvosteluun. Metacriticissä elokuvalla on arvosanana 18, joka perustuu neljääntoista arvosteluun. Nykyisin Pahan vanki on saanut jonkinlaisen kulttielokuvan aseman. Pahan vanki on julkaistu VHS:lle, DVD:lle ja Blu-raylle. ==Lähteet== ==Aiheesta muualla== * * * * Pahan vanki Box Office Mojossa * Pahan vanki Rotten Tomatoesin sivuilla * Pahan vanki TCM Movie Databasessa * Pahan vanki Metacriticissä Luokka:Vuoden 1998 yhdysvaltalaiset elokuvat Luokka:Yhdysvaltalaiset psykologiset jännityselokuvat
Syspasis rufinus

Syspasis rufinus on ahmaspistiäisiin kuuluva hyönteinen. Se tiedetään loisivan ainakin vihermittarilla, josta on havainto Azerbaidžanista. Lajin levinneisyys ulottuu ainakin Länsi-Eurooppaan, Keski-Aasiaan ja Kazakstaniin. == Lähteet == == Aiheesta muualla == * Lajin kuva Barcode of Life Data -tietokannassa Luokka:Ahmaspistiäiset
Amerikaniibishaikara

Amerikaniibishaikara (Mycteria americana) on suuri amerikkalainen haikaralaji, joka kuuluu kattohaikaroiden heimoon. Sen vanhempi suomenkielinen nimi on metsähaikara. Nimestään huolimatta amerikaniibishaikara ei kuulu iibisten heimoon, kuten eivät muutkaan iibishaikarat. Lajilla ei ole alalajeja. == Ulkonäkö ja koko == Aikuinen yksilö on suuri, pituudeltaan 83–115 senttimetriä. Tyypillisesti koiraat painavat 2,5–3,3 kilogrammaa ja naaraat noin 2,0–2,8 kilogrammaa. Suuret koiraat voivat painaa jopa 4,5 kiloa. Linnun höyhenet ovat suurimmilta osin valkoisia. Jalat ovat mustat tai harmaat, mutta jalkojen alaosa on vaaleanpunainen. Pää on tummanruskea ja kalju, naama musta. Amerikaniibishaikara on suurisiipinen lintu ja lentää kaula ojossa ja jalat avattuina. Lennossa siipien mustat takareunat näkyvät selvästi. == Levinneisyys ja elinympäristö == Amerikaniibishaikara pesii suuressa osassa Etelä- ja Keski-Amerikkaa sekä Karibian aluetta. Laji on ainoa haikara, joka nykyisin pesii Pohjois-Amerikassa. Yhdysvalloissa amerikaniibishaikara pesii uhanalaisena Floridassa, Georgiassa ja Etelä-Carolinassa. Hiljattain on havaittu linnun elävän myös Pohjois-Carolinassa. Maailmanlaajuisesti IUCN on katsonut lajin olevan uhanalaisuusluokitukseltaan elinvoimainen. Yhdysvalloissa amerikaniibishaikara suosii sypressipuita ja soita. == Lisääntyminen == Amerikaniibishaikarat rakentavat suuret pesänsä puihin. Yhdessä puussa voi pesiä jopa 25 lintua. Normaalisti naaras munii 3–5 munaa. Munia haudotaan 27–32 päivää, ja sekä naaras että koiras osallistuvat hautomiseen. Poikaset painavat noin 60 grammaa. Kilpailu ravinnosta on tiukkaa, ja jos ruokaa on vähän, vain vanhimmat poikaset selviävät. Viikon vanhat poikaset ruokitaan noin 15 kertaa päivässä, ja ne kasvavat nopeasti. 14 päivän jälkeen kuoriutumisesta poikaset painavat kymmenen kertaa enemmän kuin kuoriutuessaan. 28 päivän kohdalla kukin on 25 kertaa painavampi. Pesimäaikana amerikaniibishaikarat tarvitsevat yli 180 kiloa kaloja ruokkiakseen itseään ja jälkeläisiä. == Ravinto == Amerikaniibishaikaroiden ravinto koostuu pääasiassa kaloista, sammakoista ja suurista hyönteisistä. ==Lähteet== Luokka:Haikaralinnut
Revival (Malummehin albumi)

__NOTOC__ Revival on suomalaisen metalliyhtye Malummehin esikoisalbumi. Se julkaistiin vuonna 2007 levymerkillä Spikefarm Records. == Kappaleet == Kaikki kappaleet sanoittanut Marko Niemistö ja Mikael Kiikka. # # # # # # # # # # # == Kokoonpano == * Marko Niemistö – laulu * Mikael Kiikka – kitara * Jaakko Eskelinen – kitara * Ville Nordensved – bassokitara * Valtteri Kallio – rummut === Tuotanto === * Janne Saksa – tuottaja, äänittäjä, miksaaja * Mika Jussila – masteroija * Leo Tomaszewski – grafiikka == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 esikoisalbumit Luokka:Suomalaiset death metal -albumit Luokka:Suomalaiset alternative metal -albumit Luokka:Janne Saksan tuottamat albumit
Papinsängyn kalliomaalaus

Papinsängyn kalliomaalaus (myös Syysjärven kalliomaalaus) sijaitsee Juvalla Etelä-Savossa. Kalliomaalauksen löysi Vuokko Ikonen vuonna 1993 ja se ajoitetaan kivikauteen lähinnä maalauksen tyyliseikkojen perusteella. == Kallio ja sen sijainti == Maalauskallio sijaitsee Juvan kirkosta 24 kilometriä lounaaseen Syysjärven Kokonlahden rannassa. Yksi veteen putoavista kallioseinämistä on kalliomaalauksen alustana. Kalliota kutsutaan Papinsängyksi ja maalaus sijaitsee vajaan metrin korkeudella vedenpinnan yläpuolella. Paikka on yksityisellä maalla. Maalausta voi katsella veneessä istuen tai talvella jäällä seisten. == Maalaus == Kivipinta on tummaa ja siitä erottuu selvästi yksi kuvio, joka on maalattu nykyään rusehtavana näkyvällä punamaalilla. Kuvio esittää ihmistä, joka on 62 senttimetriä pitkä. Vartalo on maalattu sormenpaksuisella vedolla, jonka yläpäähän on tehty pää pyörittämällä siihen pieni ympyrä. Toinen käsi ojentuu sivulle kyynärpää hieman kättä alempana ja jalka on aavistuksen haara-asennossa. Vasemman puolen käsi ja jalka puuttuvat vartalosta alkaen. Voi olla, ettei niitä ole maalattu alun perinkään, sillä niistä ei näy mitään jälkiä. Toisaalta, ne on voineet huuhtoutua poiskin, mutta mitään varmaa ei voi sanoa siitäkään. Ihminen on siten voitu kuvata sivusuunnasta, mikä ei ole suomalaisessa kalliomaalauksissa ihan tavatontakaan. ==Lähteet== * * Muinaistaideyhdistys: Papinsänky * Luukkonen, Ismo: Papinsänky * ===Viitteet=== == Aiheesta muualla == * Kivikäs,Pekka, 1995. Kalliomaalaukset. Muinainen kuva-arkisto. Jyväskylä (sivut 121-122, 309-310). * Koponen, Martti - Kupiainen, Risto - Poutiainen, Hannu, 1993. Uusia kalliomaalauksia Saimaalta. Sihti 3. Savonlinnan maakuntamuseon julkaisuja (77-78, 84) Luokka:Suomen kalliomaalaukset Luokka:Juva Luokka:Etelä-Savon historia
Skarpnäckin metroasema

Skarpnäckin metroasema on Tukholman metron asema Skarpnäcks Gårdin kaupunginosassa. Asema on linjan 17 pääteasema. Se on 25 metriä maanpinnan alapuolella ja se avattiin metron sadantena asemana 15. elokuuta 1994. Asema on nykyään Tukholman metron uusin asema. thumb|left|300px|Aseman portit vuonna 2008 ==Lähteet== == Aiheesta muualla == Luokka:Tukholman metroasemat
Litiumdi-isopropyyliamidi

Litiumdi-isopropyyliamidi eli LDA (C6H14NLi) on di-isopropyyliamiinin litiumsuola. Yhdiste on erittäin vahvasti emäksinen ja sitä käytetään orgaanisissa synteeseissä. ==Ominaisuudet== Huoneenlämpötilassa litiumdi- isopropyyli on suhteellisen epästabiili aine, joka hajoaa ilman kosteuden vaikutuksesta. Yhdiste liukenee poolittomiin orgaanisiin liuottimiin kuten pentaaniin ja heksaaniin, mutta polymerisoituu hitaasti muodostaen liukenemattoman polymeerin. Litiumdi-isopropyyliamidi liukenee paremmin eettereihin, mutta reagoi tetrahydrofuraania lukuun ottamatta niiden kanssa. Usein ainetta käytetään heksaaniliuoksena, jossa on mukana pieni määrä tetrahydrofuraania. Litiumdi-isopropyyliamiini on vahvasti emäksinen. Sen pKa- arvo tetrahydrofuraanissa on 35.Ulrich Wietelmann & Martin Steinbild: ,Lithium and Lithium Compounds Ullmann's Encyclopedia of Industrial Chemistry, John Wiley & Sons, New York, 2014. Viitattu 31.3.2014Wouter I. Iwema Bakker, Poh Lee Wong, Victor Snieckus, Jeffrey M. Warrington & Louis Barriault: Lithium Diisopropylamide, e-EROS Encyclopedia of Reagents for Organic Synthesis, John Wiley & Sons, New York, 2004. Teoksen verkkoversio Viitattu 31.3.2014 Röntgenkristallografiaan perustuen litiumdi-isopropyyliamidi on kiinteänä dimeeri. Se muodostaa myös dimeerejä liuoksissa esimerkiksi tetrahydrofuraanin kanssa. ==Valmistus ja käyttö== Litiumdi-isopropyyliamidia voidaan valmistaa di-isopropyyliamiinin ja n-butyylilitiumin välisellä reaktiolla. Toinen tapa, joka soveltuu erityisesti suureen mittakaavaan on litiumin reaktio styreenin kanssa ja tämä yhdiste reagoi di-isopropyyliamiinin kanssa dietyylieetteriliuoksessa. Litiumdi-isopropyyliamidi on erittäin vahva emäs, jota käytetään yleisesti orgaanisessa kemiassa enolaattien ja allyylisten, aromaattisten ja heteroaromaattisten karbanionien valmistamiseen, koska se kykenee poistamaan happaman protonin jopa hiileltä. Yhdisteen etuna on se, että se ei useista muista emäksistä poiketen ole nukleofiilinen. Tämä johtuu siitä, että isopropyyliatomit aiheuttavat steeristä estettä negatiivisen typpiatomin ympärille, eikä se pääse reagoimaan nukleofiilina. Litiumdi- isopropyyliamidia hyödynnetään muun muassa useiden lääkeaineiden, kuten gemfibrotsiilin, synteeseissä. ==Lähteet== Luokka:Amidit Luokka:Emäkset Luokka:Litiumyhdisteet
Budzma belarusami!

Budzma belarusami! (, "Ollaan valkovenäläisiä!") on vuonna 2011 julkaistu hiphoppia ja mashup-taidetta yhdistelevä musiikkivideo, joka kertoo Valko- Venäjän historian vuoteen 1991 saakka. Valkovenäjänkielinen internet-video on osa kulttuurikollektiivi Budzman vuonna 2008 alkanutta samannimistä kampanjaa, jonka tarkoitus on esitellä valkovenäläistä kulttuuria. Videon ideoija on Julija Ljaškevitš, animaattori Julija Rudnitskaja, sanat ja sävellys Ljavon Volski ja laulu Aljaksandr Pamidorau. Video on Budzman ja internet-sivusto tut.by:n yhteisprojekti. Toukokuun alussa ennen videon julkaisemista ryhmä pohjusti videon julkaisua internet-talkshow'lla nimeltä Šaljonyja vs. pamjakounyja (Шалёныя vs памяркоўныя) sekä blogilla nimeltä Blog Usjaslava Tšaradzeja (Блог Усяслава Чарадзея), jossa ihmissusiprinssi esiintyi 1900-luvun aristokraattina. Video on omistettu Minskin metron pommi-iskun uhreille. == Vastaanotto == Julkaisunsa jälkeen video nousi YouTuben top-10 videoiden joukkoon ja oli 100 katsotuimman videon joukossa Tšekissä ja Puolassa sekä oli kolmen suosituimman videon joukossa Yandexissa. Sosiaalisen median asiantuntijan Yulia Sokolovan mukaan ensimmäisen viikon aikana videon katsoi 350000 ihmistä joista 2/3 oli Valko-Venäjältä. Ukrainalaisessa Istorytšina Pravda -lehdessä julkaistun artikkelin mukaan videon kansallismyyttinen historiankirjoitus ei ole mitenkään yllättävää kun huomioi, että mukana tekijöinä ovat Valko-Venäjällä laillisen taiteen rajamailla liikkuvan Asl-bändin keulahahmo Ljavon Volski ja Aljaksandr Pamidorau, jotka molemmat ovat julkaisseet patrioottista folk-musiikkia aikaisemmin. Lehti arvioi, että video loppuu tarkoituksella vuoteen 1991, jolloin nykymuotoinen Valko-Venäjän tasavalta perustettiin, välttääkseen ongelmat viranomaisten kanssa. Archen arvion mukaan video yhdistelee kansanperinteen, neuvostoajan historiankirjoituksen sekä vuoden 1991 jälkeen itsenäistymisen jälkeen tehdyn historian uudelleenkirjoituksen myötä syntyneitä elementtejä. Video palkittiin parhaan mainoselokuvan Grand Prix -palkinnolla valkovenäläisen mainonnan AD.NAK! -festivaaleilla 2011.Best works from the Belarusian advertising and communications festival AD.NAK! , Marketing.by. Viitattu 2.4.2014. == Lähteet == == Aiheesta muualla == * * * * Luokka:Musiikkivideot Luokka:Animaatioelokuvat Luokka:Valko-Venäjän musiikki Luokka:Valko-Venäjän historia Luokka:Hip hop -musiikki Luokka:Mainonta
True Finn – Tosi suomalainen

True Finn – Tosi suomalainen on israelilaisen videotaiteilijan Yael Bartanan ohjaama taide-elokuva, joka oli vuoden 2014 Ihme-nykytaidefestivaalin pääteos. Sen ensiesitys oli 31. maaliskuuta 2014. Elokuvan pääosassa on kahdeksan Suomessa asuvaa henkilöä, jotka edustavat eri etnisiä taustoja ja uskontoja. He viettivät tammikuussa 2014 viikon Kirkkonummella sijaitsevassa huvilassa ja suorittivat samalla erilaisia tehtäviä tosi-tv-ohjelmien tyylisesti. Mukana olleet henkilöt valittiin avoimella haulla syksyllä 2013. Elokuva herätti huomiota jo ennen ensi-iltaansa, kun kansanedustaja Reijo Tossavainen syytti sitä blogikirjoituksessaan perussuomalaisten pilkasta. == Lähteet == *IHME- teos 2014 IHME-nykytaidefestivaali ===Viitteet=== == Aiheesta muualla == *True Finn – Tosi suomalainen Yle Areenassa Luokka:Taide-elokuvat Luokka:Vuoden 2014 suomalaiset elokuvat Luokka:Ihme-nykytaidefestivaalin teokset
Menestyksen vuodet

Menestyksen vuodet (; myös When I Fall in Love) on Taylor Hackfordin ohjaama yhdysvaltalainen draamaelokuva, joka sai ensi-iltansa vuonna 1988. Draamaelokuvan pääosissa ovat Dennis Quaid, Jessica Lange ja Timothy Hutton. Menestyksen vuodet perustuu Frank Defordin samannimiseen romaaniin (1981). Romaanin pohjalta Thomas Rickman laati käsikirjoituksen. Menestyksen vuodet kertoo 25 vuoden ajalta suuren jalkapallopelaajan, kaunottaren ja ystävän elämistä 1950- ja 1960-luvuilla. ==Juoni== Menestyksen vuodet sijoittuu 1950- ja 1960-luvuille. Gavin Grey (Dennis Quaid) on Louisianan collegen jalkapallosankari, joka seurustelee koulun kaunottaren Babs Rogersin (Jessica Lange) kanssa. Gavin ja Babs ovat kampuksensa kuningaspari, jolla on kaikkea. Kaikkien ihaileman pariskunnan varjoon jää lahjakas Donnie (Timothy Hutton), joka salaa rakastaa Babsia. Gavin ja Babs menevät myöhemmin naimisiin, mutta heidän loistavana pidetty tulevaisuus vaihtuu kuitenkin pian harmaaksi arjeksi. Myrskyisten aviovuosien jälkeen he huomaavat mitä he todella tarvitsevat: toisiaan. ==Rooleissa== ==Tuotanto== Menestyksen vuodet -elokuvan kuvaukset alkoivat 7. marraskuuta 1987 ja päättyivät seuraavan vuoden huhtikuussa. Elokuva kuvattiin Technicolor-elokuvausmenetelmällä Louisianan Baton Rougessa ja Coloradon Denverissä. New Visions Pictures ja Warner Bros. toimivat elokuvan tuotantoyhtiöinä. ==Julkaisu ja vastaanotto== Menestyksen vuodet sai ensi-iltansa 4. marraskuuta vuonna 1988 Yhdysvalloissa. Suomessa Menestyksen vuodet tuli ensi-iltaan 12. toukokuuta seuraavana vuonna. Elokuva tuotti Yhdysvalloissa ilmestymisvuonnaan 12 638 294 dollaria. Teatterilevityksestä vastasi Warner Bros. Yhdysvalloissa vuonna 1988. Menestyksen vuodet sai ilmestyessään kriitikoilta sekalaisia arvosteluja. Rotten Tomatoes -sivustolla elokuvalla on "mätä" 30 prosentin arvosana, joka perustuu kymmeneen arvosteluun. Käsikirjoittaja Thomas Rickman ja alkuperäisen romaanin kirjailija Frank Deford olivat ehdolla USC Scripter -palkintoon vuonna 1990. Menestyksen vuodet julkaistiin DVD:lle Yhdysvalloissa 20. tammikuuta vuonna 2004. ==Lähteet== ==Aiheesta muualla== * * * * Menestyksen vuodet TCM Movie Databasessa * Menestyksen vuodet Rotten Tomatoesin sivuilla Luokka:Vuoden 1988 yhdysvaltalaiset elokuvat‎ Luokka:Yhdysvaltalaiset draamaelokuvat Luokka:Elokuvat amerikkalaisesta jalkapallosta Luokka:Taylor Hackfordin ohjaamat elokuvat
Borrell II

Borrell II (noin 932-992) oli Barcelonan Gironan ja Ausonan kreivi vuodesta 945, ja Urgellin kreivi vuodesta 948. Borrell hallitsi yhdessä veljensä Miron kanssa. Miro keskittyi Barcelonan paikallisten asioiden hoitoon, Borrell hoiti ulkopolitiikkaa. Miron kuoltua 966 Borrell oli yksinvaltias. Tuohon aikaan Etelä-Espanja oli kahden valtakeskuksen välissä: pohjoisessa olivat Karolingit, joiden valta oli jo hiipumassa, etelässä taas kalifit kasvattivat valtaansa. Kreivi pyrki olemaan molempien kanssa hyvissä väleissä. Al-Mansur Ibn Abi Aamir havaitsi, että suhteet frankkeihin eivät olleet kovin läheiset, ja hyökkäsi Kataloniaan vuonna 985. Borrell II pyysi turhaan apua frankkien hovista Hugh Capetilta. Kun apua ei saatu, katalonialaiset tulkitsivat suhteiden katkenneet, Borrell ei uudistanut uskollisuudenvalaansa ja niin Kataloniasta tuli oli itsenäinen de facto. 1980-luvun lopussa Kataloniassa juhlittiin laajasti tapahtuman tuhatvuotispäivää, vaikka tarkasta päivämäärästä onkin epätietoisuutta. Vuodesta 988 Borrellin pojat Ramon Borrell ja Ermengol I d’Urgell osallistuivat hallintoon. Borrell II menehtyi vuonna 992. == Lähteet == Luokka:Katalonialaiset henkilöt Luokka:Kreivit Luokka:Barcelonan historia Luokka:Syntymävuosi tuntematon Luokka:Vuonna 992 kuolleet
Yael Bartana

Yael Bartana (s. 1970 Kfar Yehezkel, Israel) on israelilainen videotaiteilija. Vuonna 2010 Bartana voitti Artes Mundi 4 -palkinnon, joka on Ison-Britannian suurimpia taidepalkintoja. Suomessa Bartana on toteuttanut elokuvan True Finn – Tosi suomalainen. Se oli IHME-nykytaidefestivaalin vuoden 2014 pääteos. == Lähteet == == Aiheesta muualla == Luokka:Videotaiteilijat Luokka:Israelilaiset taiteilijat Luokka:Vuonna 1970 syntyneet Luokka:Elävät henkilöt
Ramon Borrell

Ramon Borrell (972–1017) oli Barcelonan, Gironan ja Ausonan kreivi vuodesta 992. Hän osallistui hallintoon jo vuodesta 986 isänsä Borrell II:n kanssahallitsijana. Hänen puolisonsa oli ranskalainen aatelisneito Ermesinde. Vuonna 1002 Al-Mansur Ibn Abi Aamir hyökkäsi Borrellin valtakuntaan ja tuhosi Manresan kaupungin. Borrell haki tukea muilta kristityiltä kreiveiltä, ja Al- Mansurin kuoltua Borrel liittolaisineen hyökkäsi Lleidaan. Al-Mansurin poika Abd Al-Malik hyökkäsi puolestaan Barcelonaan. Borrellin veli ja muut kristityt kreivit osallistuivat puolustukseen. Silti arabit valloittivat kuusi linnaa ja tuhosivat 35. Taistelut lähensivät veljeksiä Cordoban kreiveihin. == Lähteet == Luokka:Katalonialaiset henkilöt Luokka:Barcelonan historia Luokka:Vuonna 972 syntyneet Luokka:Vuonna 1017 kuolleet
Xscape

Xscape on popartisti Michael Jacksonin albumi, joka julkaistiin postuumisti 9. toukokuuta 2014. Kahdeksaa kesken jäänyttä kappaletta ja materiaalia ovat työstäneet tuottajat Timbaland ja Rodney Jerkins. Levyn julkaisevat Epic Records ja Jacksonin perikunta. Albumista julkaistaan hopeinen yhden levyn versio sekä kultainen deluxe -versio, jonka toinen levy sisältää kappaleet siinä muodossa kuin ne jäivät Jacksonilta. Albumi ylsi ensimmäisellä listaviikollaan Suomen virallisen listan sijalle 5 ja pysyi listalla yhteensä neljä viikkoa. == Kappaleet == Standard Edition Deluxe Edition DVD #"Xscape Documentary" #"Xscape Documentary Outtakes" == Arvostelut == * Metacritic: 66/100Metacritic aggregate * Allmusic: Allmusic review * Consequence of Sound: CConsequence of Sound * Entertainment Weekly: BEntertainment Weekly * Pitchfork Media: 4.1/10Pitchfork Media * Rolling Stone: Rolling Stone * Soundi: Soundi == Lähteet == == Aiheesta muualla == * Xscape Discogsissa Luokka:Michael Jacksonin albumit Luokka:Vuoden 2014 albumit
Kierrosvaalitapa

Kierrosvaalitapa on kaksikierroksinen vaalitapa. Ensimmäinen kierros on enemmistövaali, jossa ratkaisevaan voittoon vaaditaan yleensä yli puolet annetuista äänistä tai ennalta määrätty riittävän suuri ääniosuus. Jos yksikään ehdokas ei saavuta tarvittavaa ääniosuutta, järjestetään ratkaiseva toinen kierros eniten ääniä saaneiden ehdokkaiden välillä. Toiselle kierrokselle otetaan yleensä kaksi eniten ääniä ensimmäisellä kierroksella saanutta ehdokasta, mutta joissain vaaleissa mukaan otetaan kaikki ehdokkaat, jotka ovat saaneet riittävän ääniosuuden ensimmäisellä kierroksella. ==Lähteet== Luokka:Vaalitavat
Albano Olivetti

Albano Olivetti (s. 24. marraskuuta 1991 Haguenau) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 173 maaliskuussa 2014. Olivetti saavutti ensimmäisen puolivälieräpaikkansa ATP-turnauksessa vuoden 2012 Marseillen turnauksessa oltuaan maailmanlistan sijalla 388. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 1991 syntyneet Luokka:Elävät henkilöt
Hongkongin ilmasto

Hongkongin ilmasto on subtrooppinen. Vuoden keskilämpötila on 23,1 °C. Lämpimintä on toukokuusta lokakuuhun, jolloin kuukausittainen keskilämpötila on 25,3–28,7 °C. Marraskuusta huhtikuuhun se on 16,1–22,5 °C. Vuosittainen sadanta on 2 382,7 mm. Eniten sataa huhtikuusta lokakuuhun, jolloin kuukausittainen sadanta on 151,9–444,6 mm. Marraskuusta maaliskuuhun kuukausittainen sadanta on 24,9–71,4 mm. Toukokuusta marraskuuhun Hongkongissa esiintyy taifuuneja. == Ilmastotaulukko == == Lähteet == Ilmasto Luokka:Ilmasto
Kaasupipetti

Kaasupipetti on kaasuanalyysejä varten tarvittava, farmakopeassa julkaistun tutkimusmenetelmän analyysiväline. Kaasupipetissä kahden lasisäiliön kautta kaasu johdetaan kapillaariputken kautta kaasubyrettiin, jossa sen tilavuus mitataan. Kaasupipetti voi olla suljettu tai avoin jos tarvitaan kiinteitä kappaleita katalyyteiksi. Pharmacopeia Nordica Volume I 1964 sivut. 82-83 == Kaasupipetin käyttö == Analyysiä varten kaasupipetti on täytettävä kyseisessä analyysissä käytettävällä absorptionesteellä pipetin alemman säiliön alaosaan asti. Kaasupipetillä annostellaan 100 ml tutkittavaa kaasua kapillaariputken kautta kaasubyrettiin kaksitiehanan kautta pinnantasausastian avulla. Kaasun tilavuus mitataan 0,2 millilitran tarkkuudella. Tilavuudeltaan mitattu kaasu ajetaan kaasupipettiin, jossa sitä ravistellaan varovasti. Tällöin osa kaasua absorboituu käytettävään absorptionesteeseen. Kaasun annetaan liueta 5 minuuttia. Tämän jälkeen absorboitumaton kaasu ajetaan takaisin kaasubyrettiin ja sen tilavuus mitataan. Mittaus jatkuu jatkamalla kaasun liuotusta, kunnes mitattu tilavuus on vakio. == Kaasupipetin mitat== Kaasupipetin muoto ja mitat on määritelty määrityksessä käytettävän ja voimassa olevan farmakopean ohjeissa. European Pharmacopoeia Volume II, 1971 sivut. 328-331 == Lähteet == * * === Viitteet === Luokka:Laboratoriotarvikkeet
Börje Colliander

Börje Erland Colliander (17. huhtikuuta 1909 Turku – 29. marraskuuta 1994 Turku)Suomen Historiallisen Seuran matrikkeli, s. 34–35. Suomalaisen Kirjallisuuden Seura, Helsinki 2007. oli suomalainen filosofian tohtori ja ruotsin kielellä kirjoittanut kirjailija. Collianderin vanhemmat olivat filosofian maisteri Aleksander Erland Colliander ja Helga Maria Thomé. Hän pääsi ylioppilaaksi 1927 ja valmistui Åbo Akademista filosofian kandidaatiksi 1931 ja tohtoriksi 1935. Colliander toimi opettajana turkulaisissa kouluissa ja oli myös Åbo Akademin yleisen historian dosenttina 1943–1978 sekä vt. historian professorina 1964–1968 ja 1974. == Teoksia == Nimellä Börje Colliander: * Die Beziehungen zwischen Litauen und Deutschland während der Okkupation 1915-1918, Åbo Akademin väitöskirja. Åbo Tidnings och tryckeri aktiebolag, Åbo 1935 * Randfolken ; nationella rörelser i det östeuropeiska randområdet, en redogörelse for̈ de viktigaste strömningarna. Söderström, Helsingfors 1938 * Nationalismens enhet och mångfald. Förlaget Bro, Äbo 1941 * Sveriges historia efter 1809. Förlaget Bro, Åbo 1942 * "Finländsk" - ordet och begreppet. Anteckningar till belysande av idéinnehållet i vår nationella utveckling. Söderström, Helsingfors 1945 * Modersmålet som massrörelse : ett apropå till språkjubileet 1863-1963. Ekenäs trykeri, Ekenäs 1963 * Lausannemötet 1916, ett ideologiskt varsel under första världskriget. Acta Academiae Aboensis. Humaniora, v. 29, nr. 2. Åbo Akademi, Åbo 1964 * En konspiratörs minnen 1911-1916 (Joseph Gabrys). Acta Academiae Aboensis. Humaniora, v. 31, nr. 1. Åbo Akademi, Åbo 1965 Nimellä B. E. Colliander: * Skvallerspegeln eller Sanningens pärla : revyy, kirj. B. E. Colliander ja Einar Hagman. Wasa Teater 1923 * Månens horn : roman. Söderström, Helsingfors 1943 * En hjärterdam : roman. Söderström, Helsingfors 1946 == Lähteet == * * Kuka kukin on 1954 (Projekt Runeberg) * Kirjasampo.fi : B. E. Colliander * Svenskt författarlexikon 2. 1941-1950 (Projekt Runeberg) * SLS's dramadatabas Daniel : B. E. Colliander === Viitteet === Luokka:Suomalaiset historioitsijat Luokka:Suomenruotsalaiset kirjailijat Luokka:Vuonna 1909 syntyneet Luokka:Vuonna 1994 kuolleet
Johannes Italos

Johannes Italos (; n. 1025–1090) oli bysanttilainen filosofi ja loogikko, joka sovelsi filosofista analyysiä myös teologisiin kysymyksiin. == Elämä == Johannes oli kotoisin Calabriasta ja toimi Konstantinopolissa. Konstantinopolissa hän oli Mikael Pselloksen oppilas ja seurasi tätä Konstantinopolin keisarillisen filosofisen koulun johdossa. Johannes tutki erityisesti aristoteelista logiikkaa. Anna Komnena sanoi tämän ymmärtäneen Aristoteleen ajattelua paremmin kuin kukaan muu hänen aikanaan. Johannes seurasi ajattelussaan enemmän antiikin kreikkalaista filosofiaa kuin bysanttilaisen filosofian kristilliseen teologiaan kytkeytyvää perinnettä. Hän piti teologiaa filosofian osana ja alisti näin teologian filosofian alaisuuteen. Ortodoksinen kirkko haastoi Johanneksen oikeuteen vuonna 1082 syytettynä filosofisen analyysin ja loogisen päättelyn soveltamisesta teologisiin kysymyksiin. Tällainen lähestymistapa ei ollut vierasta bysanttilaisessakaan ajattelussa, mutta Johannes vaikuttaa suututtaneen kirkolliset ja maalliset johtajat soveltamalla rationaalista lähestymistapaansa myös sellaisiin oppeihin, joita kirkko piti ihmisen käsityskyvyn ylittävinä ja jotka tuli sen mukaan omaksua pelkästään uskon varassa. Tällainen oli mm. oppi Kristuksen lihaksitulemisesta. Johannes tuomittiin ortodoksisuuden sunnuntaina 13. maaliskuuta 1082, asetettiin anateemaan ja suljettiin luostariin. == Teokset == Johanneksen teoksista on säilynyt vain osa. Merkittävin on Quaestiones quodlibetales, joka käsittää 93 vastausta erilaisiin filosofisiin kysymyksiin Johanneksen oppilailta. Oppilaiden joukkoon kuuluivat mm. keisari Mikael VII Dukas sekä tämän veli Andronikos Dukas. Säilyneisiin teoksiin kuuluu myös kommentaari Aristoteleen Topiikan osiin sekä dialektiikkaa, logiikka ja retoriikkaa käsitteleviä tutkielmia. Johannekselta tunnetaan seuraavat teokset: * Quaestiones quodlibetales eli Quaestiones philosophicas miscellaneas * Expositiones in varias quas varii proposuerunt quaestiones (Ἐκδόσεις εἰς διάφορα Ζητήματα) * Expositio Topicorum Aristotelis (Ἕκδοσις εἰς τὰ Τοπικά) * De dialectica (Περὶ διαλεκτικῆς) * Methodus synoptica rhetoricae (Μέθοδος ῥητορικῆς ἐκδοθεῖσα κατὰ σύνοψιν) * Epitome Aristotelis de Interpretatione * Synopsis quinque vocum Porphyrii * Orationes == Lähteet == == Kirjallisuutta == === Teosten laitokset === * * * * === Muuta kirjallisuutta === * * * Luokka:Bysanttilaiset filosofit Luokka:Keskiajan filosofit
Theodoros Smyrnalainen

Theodoros Smyrnalainen (; n. 1050–1112) oli bysanttilainen filosofi. Hän seurasi Johannes Italosta Konstantinopolin filosofisen koulun johdossa. Ajattelussaan Theodoros vaikuttaa seuranneen Mikael Pselloksen filosofista perinnettä Johannesta enemmän. Theodoros tutki muun muassa luonnonfilosofiaa ja kirjoitti aiheesta teoksen Tiivistelmä kaikista luontoon ja luonnon periaatteisiin kuuluvista asioista, jota pidettiin johdantona Aristoteleen teokseen Fysiikka. == Lähteet == == Kirjallisuutta == * Luokka:Bysanttilaiset filosofit
Toni Sofronjuk

Toni Aleksi Sofronjuk (s. 15. kesäkuuta 1990 Turku) on aktiiviuransa lopettanut suomalainen aitajuoksija. Hän edusti Helsingin Kisa-Veikkoja ja hänen valmentajinaan toimivat Harri Laiho ja Arto Bryggare. Kalevan kisoissa Sofronjuk saavutti pronssia 400 metrin aitajuoksussa vuonna 2008. Lisäksi hän voitti samana vuonna sisäratojen SM-kisoissa pronssia 300 metrin aitajuoksussa. Suomi–Ruotsi-maaottelussa hän edusti Suomea 400 metrin aitajuoksussa vuonna 2008 sijoittuen kuudenneksi == Lähteet == Luokka:Suomalaiset 400 metrin aitajuoksijat Luokka:Vuonna 1990 syntyneet Luokka:Elävät henkilöt
Kalev Ermits

Kalev Ermits (s. 19. syyskuuta 1992) on virolainen ampumahiihtäjä, joka edustaa Elva skiclubia. Hänen henkilökohtaisena valmentajanaan on vuodesta 2011 lähtien toiminut Ilkka Luttunen. Sotšin olympialaisissa 2014 Ermits sijoittui normaalimatkalla 70:nneksi. Maailmancupissa Ermits kilpaili ensimmäisen kerran Oberhofissa kaudella 2012–2013. Ermits voitti vuoden 2014 ampumahiihdon Suomen-mestaruuskilpailuissa kaksi mestaruutta. Kaudella 2014–2015 Ermits sijoittui parhaimmillaan ampumahiihdon maailmancupissa sijalle 20. Seuraavalla kaudella hän saavutti uransa toistaiseksi parhaan maailmancupsijoituksen oltuaan 11:s Presque Islen takaa-ajokilpailussa. == Lähteet == == Aiheesta muualla == * Luokka:Virolaiset ampumahiihtäjät Luokka:Vuonna 1992 syntyneet Luokka:Elävät henkilöt
Joni Vainio-Kaila

Joni Vainio-Kaila (s. 13. tammikuuta 1994) on suomalainen pikajuoksija ja aitajuoksija. Hän edustaa Laitilan Jyskettä ja hänen valmentajanaan toimii Mikko Rinne. Kalevan kisoissa Vainio-Kaila on saavuttanut 400 metrin aitajuoksussa kultaa vuonna 2018, hopeaa vuosina 2015, 2016, 2017 ja 2019 sekä pronssia vuosina 2013 ja 2014. Sisäratojen SM-kilpailuissa hän on voittanut kultaa 300 metrin aitajuoksussa 2015 ja 2016 ja pronssia 400 metrillä 2018 . Vainio-Kaila karsiutui Barcelonan alle 20-vuotiaiden MM-kilpailuissa 2012 alkuerissä sekä 400 metrin aitajuoksun että 4 × 400 metrin viestissä. Aikuisten maaottelussa hän kilpaili ensimmäisen kerran 2013. Vainio-Kailan ennätys 400 metrillä on 47,72 ja 400 metrin aitajuoksussa 51,09. == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1994 syntyneet Luokka:Elävät henkilöt
Mikaela Löfbacka

Hué Mikaela Elise Löfbacka (s. 10. tammikuuta 1990 Vietnam) on Vietnamissa syntynyt, mutta nykyisin Suomessa asuva ja harjoitteleva kilpakävelijä. Hän edustaa Vasa IS:ää ja hänen valmentajanaan on vuodesta 2011 lähtien toiminut Marko Kivimäki. Kalevan kisoissa Löfbacka on saavuttanut SM-pronssia 10 kilometrin kävelyssä vuosina 2010, 2013 ja 2015. 20 kilometrin kävelyssä hän on voittanut kultaa vuonna 2015 ja hopeaa vuosina 2009, 2013 ja 2014. Ulkoradoilla hän on lisäksi ollut voittamassa kolmea kultaa, yhtä hopeaa ja yhtä pronssia 3 × 3 000 metrin kävelyviestissä. Sisäratojen SM-kisoissa Löfbacka on saavuttanut kaksi hopeaa ja kaksi pronssia 3 000 metrin kävelyssä. Junioreiden arvokisoissa Löfbacka on edustanut Suomea alle 20-vuotiaiden EM- kilpailuissa Novi Sadissa 2009 ja alle 23-vuotiaiden EM-kilpailuissa Ostravassa 2011. Novi Sadissa hän keskeytti 10 000 metrin kävelyssä ja Ostravassa 20 kilometrin kävelyssä. == Lähteet == ==Aiheesta muualla== * Mikaela Löfbackan blogi Luokka:Suomalaiset kävelijät Luokka:Vuonna 1990 syntyneet Luokka:Elävät henkilöt